1135 
1145 
1150 
1155 
1160 
1165 
1170 
Flore und Blanceflor. 
“fix, quant remanoir ne voles, 
dites ü querre le deuds: 
car vostre volent& ferai. 
cou que mestiers ert vous donrai, 
ciers pailes et or et argent, 
biax dras et mules en present.” 
“sire” fait il, “or m’escoutes 
vostre merci, et si l’orres. 
comme marceans le querrai. 
sept somiers auoee moi menrai, 
les deus cargies d’or et d’argent 
et de vaissiaus & mon talent, 
li tiers de monees deniers: 
car tos jors me sera mestiers. 
et les deus, sire, de ciers dras, 
des millors que tu troueras. 
les daarrains de sebelines, 
de cieres piax de marterines. 
et sept homes & sept somiers, 
et auoec moi trois escuiers, 
qui nostre marci@ porquerront 
et nos ceuaus nos garderont. 
vostre cambrelenc, sire roi, 
s'il vous plaist, enuoies o moi: 
car bien set vendre et acater 
et au besoing consel doner. 
par tot sera nostre okisons: 
nostre marci@ querant alons, 
et se nos le poons auoir 
por nul marci@ de nostre auoir, 
nos en donrons moult largement. 
puis reuenrons hastiuement.” 
li enfes fine sa raison, 
et li rois fu moult gentix hon. 
tres tot li a aparillie. 
quant vint au prendre le congi£, 
lı rois la coupe a demandee, 
qui por Blanceflor fu donee. 
“fix” fait il, “cesti porteras. 
puet estre que por li aras 
celi qui por li fu vendue.” 
“sire, qui? Blanceflor ma drue?” 
1175 
1180 
1185 
1190 
1195 
1200 
1205 
1210 
1215 
voire” fait il, “en moie foi.” 
Li rois li done un palefroi, 
qui d’une part estoit tos blans, 
de l’autre rouges comme sans. 
la soussele ert d’un paile cier, 
tres bien ouree A eskekier. 
toute la sele et li arcon 
fu de la coste d’un pisson. 
sa colors ind et vermelle 
naturelment, & grant meruelle. 
ens est faite par entaillure, 
li ors assis par moult grant cure. 
la coureture de la sele 
ert d’un brun paile de Castele, 
tote floree A flors d’orfrois: 
tel le voloit auoir li rois. 
les estriuieres et les caingles 
de soie auoec les contrecaingles, 
lacies meruilleusement. 
toutes les boucles sont d’argent. 
li estrier valent un castel: 
d’or fin sont oure A noiel. 
li frains est moult biaus et moult ciers: 
onques n’ot millor cheualiers. 
la cauecure estoit d’or. 
les pieres valent un tresor, 
qui ä blanc esmail sont assises 
de lius en lius par entremises. 
ne vous puis pas, ne ne me plest 
a aconter que cascune est. 
li frains si est de l’or d’Espaigne. 
ass@s miex valoient les raignes 
que l’ors ne les pieres ne font, 
qui toutes precieuses sont. 
les resnes de fin or estoient 
de lä ü du frain departoient. 
tres tout ensi aparillie 
Va li rois & Floire baillie. 
et la roine son anel 
a mis el doit au damoisel. 
“fix” fait ele, “or le gard@s bien. 
tant que l’ar@s, mar crem£s rien: 
